Povestea medicului din Iași care a intrat la facultate datorită șahului. Astăzi antrenează gratuit copii pentru Campionatul Mondial
A intrat la Medicină pe un loc rezervat olimpicilor, fără examen, datorită performanțelor obținute la competiții de șah, iar acum îi învață sportul minții pe copiii de la școala primară unde a fost, la rândul lui, elev. Este povestea unui doctor din Iași, specializat în Medicină nucleară și Medicină de familie. Iar timpul alocat micilor șahiști dă roade. Două dintre eleve, care sunt abia în clasa pregătitoare, s-au calificat la Campionatul Mondial de șah care va avea loc în Serbia, în luna martie.